ΚΑΝΟΝΙΣΜΟΣ ( ΕΟΚ ) αριθ . 1443/91 ΤΗΣ ΕΠΙΤΡΟΠΗΣ της 30ής Μαΐου 1991 περί καθορισμού του ανώτατου επιπέδου της τιμής αποσύρσεως για τις τομάτες θερμοκηπίου για την περίοδο από 11 μέχρι 16 Ιουνίου 1991

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 18 παράγραφος 1 τελευταίο εδάφιο,

ότι η αγορά των τοματών θερμοκηπίου παρουσιάζει χαρακτηριστικά διαφορετικά από εκείνα της αγοράς τοματών υπαίθρου - ότι οι τομάτες θερμοκηπίου περιλαμβάνουν, κατά το μεγαλύτερο μέρος, προϊόντα των ποιοτικών κατηγοριών extra και Ι οι τιμές των οποίων είναι σαφώς υψηλότερες από εκείνες των τοματών υπαίθρου -

ότι, προκειμένου να εξασφαλιστεί μια πιο αποτελεσματική στήριξη της αγοράς των τοματών θερμοκηπίου, πρέπει να παρασχεθεί στις οργανώσεις παραγωγών ή στις ενώσεις των οργανώσεων αυτών η δυνατότητα να καθορίζουν την τιμή αποσύρσεώς τους σε επίπεδο ανώτερο της κοινοτικής τιμής αποσύρσεως - ότι, σύμφωνα με τις διατάξεις του άρθρου 18 παράγραφος 1 τελευταίο εδάφιο του κανονισμού ( ΕΟΚ ) αριθ . 1035/72, αποδεικνύεται δικαιολογημένος ο καθορισμός του ανώτατου επιπέδου της τιμής αποσύρσεως των προϊόντων αυτών στην Κοινότητα με τη σύνθεσή της στις 31 Δεκεμβρίου 1985, διά της εφαρμογής, στις τιμές που έχουν καθορισθεί για την περίοδο εμπορίας 1990, μιας μεταβολής της ιδίας τάξεως με εκείνη που ελήφθη από το Συμβούλιο κατά τον καθορισμό των τιμών βάσης και αγοράς για τις τομάτες για την περίοδο από 11 μέχρι 16 Ιουνίου 1991 -

ότι είναι αναγκαίο να καθορισθεί ανώτατη τιμή αποσύρσεως για τις τομάτες θερμοκηπίου, η οποία να είναι εφαρμοστέα στην Ισπανία και στην Πορτογαλία για την περίοδο 1991 - ότι φαίνεται να δικαιολογείται ο καθορισμός αυτής της ανώτατης τιμής σε, αντίστοιχα, 64,4 % και 82,1 % της ανώτατης τιμής που εφαρμόζεται στην Κοινότητα με τη σύνθεσή της στις 31 Δεκεμβρίου 1985 προκειμένου να ληφθεί υπόψη η διαφορά που υφίσταται μεταξύ των τιμών βάσης και των τιμών αγοράς που εφαρμόζονται στην εν λόγω Κοινότητα και των αντίστοιχων τιμών που εφαρμόζονται στην Ισπανία και στην Πορτογαλία για την περίοδο 1991 -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Για την περίοδο από 11 μέχρι 16 Ιουνίου 1991, οι οργανώσεις παραγωγών ή οι ενώσεις των οργανώσεων αυτών δύνανται να καθορίσουν, για τις τομάτες θερμοκηπίου, τιμές αποσύρσεως οι οποίες να βρίσκονται κατά ανώτατο όριο στα ακόλουθα επίπεδα, σε Ecu ανά 100 χιλιόγραμμα καθαρού βάρους:

- στην Ισπανία : 19,46,

- στην Πορτογαλία : 24,80,

- στα άλλα κράτη μέλη : 30,21 . Άρθρο 2

Οι οργανώσεις παραγωγών κοινοποιούν στις εθνικές αρχές τα κατωτέρω στοιχεία, τα οποία οι εθνικές αρχές διαβιβάζουν στην Επιτροπή :

- την περίοδο κατά τη διάρκεια της οποίας εφαρμόζονται οι τιμές απόσυρσης,

- τα επίπεδα των προβλεπόμενων και εφαρμοζόμενων τιμών απόσυρσης . Άρθρο 3

Ο παρών κανονισμός αρχίζει να ισχύει στις 11 Ιουνίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Μαΐου 1991 . Για την Επιτροπή

Ray MAC SHARRY

Μέλος της Επιτροπής ( 1) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 .